**ИЗПИТВАТЕЛНА ЛАБОРАТОРИЯ ЗА ПИТЕЙНИ И ОТПАДЪЧНИ ВОДИ**

**ПРИ „ВОДОСНАБДЯВАНЕ И КАНАЛИЗАЦИЯ” ЕООД – БЛАГОЕВГРАД**

**ОФИС 1**

**ИНСТРУКЦИЯ ЗА ПРОБОВЗЕМАНЕ ОТ КЛИЕНТИ ПО ОТНОШЕНИЕ НА НАЧИНА, КОЛИЧЕСТВО И ВРЕМЕТО ЗА ДОСТАВКА НА ПРОБАТА**

**Правилата за вземане на проба от води за питейно-битови цели от клиенти се определят от компетентните ръководители и сътрудници на ЛИ, провеждащи изпитвания и оценка на заявените продукти.**

**Наредба №9/2001 - питейни води**

1. Проба за физикохимичен анализ - една пластмасова опаковка (бутилка) от 1 L и една стъклена опаковка (бутилка) от 1 L.

Оставете водата да тече 2-3 минути.

Опаковката за проба трябва да е идеално чиста. Преди пробовземане да се промие няколкократно с пробата вода. Да се напълни, като се остави малко празно пространство под капачката. Съхранена в хладилна чанта, до 2 часа да бъде доставена в ЛИ.

Проби за анализ се приемат всеки ден.

2. Проба за микробиологичен анализ - една стерилна стъклена опаковка от 0.5 L

Преди вземането на пробата опаковката да не се промива, не се докосва гърлото на бутилката, вътрешната част на капачката и бутилката до крана по време на пълненето. Взависимост от целта, вземането на проба се извършва по два начина:

2.1. В случай, че желаете да установите качеството на водата, за да бъде консумирана (качеството на водата може да се промени от локалната водопроводна мрежа вътре в сградата) – кранът на мястото на вземане на проба да се дезинфекцира чрез обгаряне, с памучен тампон, напоен със спирт или да се потопи в чаша със спирт. Оставете водата да изтече известно време. Без да се затваря крана, стерилната опаковка се напълва така, че да остане въздушно пространство, което позволява хомогенизиране на пробата преди анализ. Бутилката се затваря незабавно.

2.2. В случай, че желаете да установите качеството на водата, която се консумира, каквато тече от крана на потребителя (вероятно замърсена) – напълнете веднага проба, без дезинфекция и без предварително изтичане.

Взетата проба, съхранена в хладилна чанта, възможно най-бързо да бъде доставена в ЛИ.

Проби за МБ анализ се приемат понеделник, вторник и сряда.

**Наредба №1/2007 - подземни води**

1. Проба за физикохимичен анализ - една пластмасова опаковка (бутилка) от 1 L и една стъклена опаковка (бутилка) от 1 L

Опаковката трябва да е идеално чиста. Преди вземането на пробата да се промие няколкократно с пробата вода. Да се напълни, като се остави малко празно пространство под капачката. Съхранена в хладилна чанта, до 2 часа да бъде доставена в ЛИ.

Проби за анализ се приемат всеки ден.

2/ Проба за микробиологичен анализ - една стерилна стъклена опаковка от 0.5 L

Преди вземането на пробата опаковката да не се промива, не се докосва гърлото на бутилката, вътрешната част на капачката и бутилката до крана по време на пълненето.

Сондажите или кладенците с постоянно монтирани помпи обикновено имат метален кран или изходна тръба.

2.1. Ако желаете да установите качеството на подпочвената вода – необходимо е екстензивно изпомпване на водата до постоянна температура и напълване на стерилната опаковка след дезинфекция на крана.

2.2. Ако желаете да установите качеството на водата в кладенеца – необходимо е минимално изпомпване и напълване на стерилната опаковка след дезинфекция на крана.

2.3. Ако желаете да установите качеството на водата във вида, в който се консумира – без изпомпване и без дезинфекция напълнете стерилната опаковка.

Стерилната опаковка се напълва така, че се оставя въздушно пространство, което позволява хомогенизиране на пробата преди анализ. Бутилката се затваря незабавно. Съхранена в хладилна чанта, възможно най-бързо пробата да бъде доставена в ЛИ.

Проби за МБ анализ се приемат понеделник, вторник и сряда.

3/ Проба за анализ на разтворен кислород - една стъклена опаковка от 0.5 L

Опаковката трябва да бъде идеално чиста. Преди вземането на пробата да се промие няколкократно с пробата вода. Опаковката да се напълни бавно до горе, без въздух (да не остават мехурчета въздух по стените на бутилката).

Съхранена в хладилна чанта, възможно най-бързо да бъде доставена в ЛИ.

Проби за анализ се приемат всеки ден.

**Наредба №12/2002 - повърхностни води**

1. Проба за физикохимичен анализ - една пластмасова опаковка (бутилка) от 1 L и една стъклена опаковка (бутилка) от 1L

Опаковката трябва да е идеално чиста. Преди вземането на пробата да се промие няколкократно с пробата вода. Да се напълни, като се остави малко празно пространство под капачката. Съхранена в хладилна чанта, до 2 часа да бъде доставена в ЛИ.

Проби за анализ се приемат всеки ден.

2. Проба за микробиологичен анализ - една стерилна стъклена опаковка от 0.5 L

Преди вземането на пробата опаковката да не се промива, да не се докосва гърлото на бутилката, вътрешната част на капачката. Вземат се проби повърхностно на дълбочина -20 см до -30 см и от воден стълб с височина 1-1.5м. Бутилката се внася във водата с гърлото надолу до съответната дълбочина, за да се избегне замърсяване. Когато има течение, бутилката се държи срещу течението.

Стерилната опаковка се напълва така, че се оставя въздушно пространство, което позволява хомогенизиране на пробата преди анализ. Бутилката се затваря незабавно. Съхранена в хладилна чанта, възможно най-бързо пробата да бъде доставена в ЛИ.

Проби за МБ анализ се приемат понеделник, вторник и сряда.

3. Проба за анализ на разтворен кислород - една стъклена опаковка от 0.5 L

Опаковката трябва да е идеално чиста. Преди вземането на пробата да се промие няколкократно с пробата вода. Опаковката да се напълни бавно до горе, без въздух (да не остават мехурчета въздух по стените на бутилката).

Съхранена в хладилна чанта, възможно най-бързо да бъде доставена в ЛИ.

Проби за анализ се приемат всеки ден.

4. Проба за анализ на БПК5 - една стъклена опаковка от 1 L

Опаковката трябва да бъде идеално чиста. Преди вземането на пробата да се промие няколкократно с пробата вода. Да се напълни бавно, до горе - без въздух. Да не остават мехурчета въздух по стените на бутилката. Съхранена в хладилна чанта, възможно най-бързо да бъде доставена в ЛИ.

Проби за анализ се приемат сряда, четвъртък и петък.

**Вода от плувни басейни**

1. Проба за физикохимичен анализ - една пластмасова опаковка (бутилка) от 1 L и една стъклена опаковка (бутилка) от 1 L

Опаковката трябва да е идеално чиста. Преди вземането на пробата да се промие няколкократно с пробата вода. Да се напълни чрез бавно потапяне на 10-30 см под нивото на водата. Съхранена в хладилна чанта, до 2 часа да бъде доставена в ЛИ.

Проби за анализ се приемат всеки ден.

2. Проба за микробиологичен анализ - една стерилна стъклена опаковка от 0.5 L

Точката на вземане на проба се подбира така, че да е на разстояние от мястото на третиране, остатъчния дезинфектант да е стабилен и от противоположната на захранващата тръба страна.

Преди вземането на пробата опаковката да не се промива, да не се докосва гърлото на бутилката и вътрешната част на капачката Опаковката се внася хоризонтално, след което се обръща отвесно на дълбочина 10-30 см под нивото на водата. Стерилната опаковка се напълва така, че се оставя въздушно пространство, което позволява хомогенизиране на пробата преди анализ. Съхранена в хладилна чанта, възможно най-бързо пробата да бъде доставена в ЛИ.

*Допълнителни инструкции по пробовземане за всеки конкретен случай можете да получите от сътрудник на лабораторията – устно или писмено.*

*Чисти опаковки можете да получите от ИЛПОВ или от офиса на Китан Китанов - еколог, Централно управление на ВиК – Благоевград, ет. 2*

*Офис 1 - извършва вземане на проби и анализ на питейни, повърхностни, подземни води и води от плувни басейни.*

*Адрес: с. Дъбрава, общ. Благоевград, ПСПВ*

*тел. 073/ 519869*

*0885 590 290 - Ръководител лаборатория*

*e-mail:* *ilpov\_1@abv.bg*